สวัสดีค่ะ คือเมื่อเช้าหนูตื่นมาแล้วมีอาการปวดกราม ปวดบริเวณกกหูและยาวไปถึงขมับเลยค่ะ ปวดทั้งซีกขวา พอจะขยับปากก็ปวดมากกว่าเดิม อ้าปากไม่ได้ อยู่เฉยๆก็ปวดค่ะ จะปวดหนักบริเวณกรามและขมับ เหมือนมีอะไรมากดตลอดเวลา ไม่ทราบว่าอาการเกิดจากอะไรหรอคะ เบื้องต้นหนูควรปฏิบัติแบบไหน หรือไปพบแพทย์แผนกไหนดีคะ ขอบค่ะ
สวัสดีคะ อาการปวดกราม เกิดได้จากหลายสาเหตุค่ะ ส่วนใหญ่อาจจะเกิดจากการอักเสบของกล้ามเนื้อเคี้ยว ซึ่งถ้าเกิดหลังตื่นนอนจะต้องระวังเรื่องของการนอนกัดฟันในตอนกลางคืนค่ะ ซึ่งมีโอกาสเป็นได้มากเลยค่ะ นอกจากนี้ยังอาจจะเกิดเนื่องจากกระดูกมีการอักเสบ เส้นเอ็นอักเสบหรือ อีกภาวะหนึ่งที่เป็นได้คือ เรื่องการติดเชื้อในช่องปาก การติดเชื้อที่รากฟัน ทำให้มีเรื่องของการปวดร้าวไปของไปตามเส้นประสาทได้ค่ะ อาการปวดของเส้นประสาททำให้มีอาการปวดแบบร้าวได้เลยค่ะ ซึ่งต้องได้รับการตรวจจากทัณตแพทย์ค่ะอีกหลายๆ สาเหตุที่ยังพบได้คือ ภาวะการติดเชื้อในหู ก็อาจจะทำให้มีเรื่องการปวดกกหู และมีการร้าวไปที่กรามหรือ ศีรษะได้ค่ะตอนนี้อาจจะแนะนำเรื่องการกินยาแก้ปวดก่อนค่ะ พยายามพักผ่อนให้เพียงพอ และแนะนำว่าถ้าจะพบแพทย์อาจจะเป็นแพทย์เฉพาะทางหูคอจมูกค่ะ